Trailer “Minions: The Rise of Gru” Dedah Asal Usul Penjahat Terhebat Dunia
Selepas tertangguh dua tahun disebabkan pandemik COVID-19 filem sekuel Minions: The Rise of Gru bersedia untuk menemui peminatnya pada awal Julai ini.  Bagi mempromosikan filem animasi terbarunya, Universal Pictures dan Illumination telah kongsikan trailer rasmi Minions: The Rise of Gru, menawarkan pandangan pertama yang lucu pada sekuel filem blockbuster tahun 2015, yang telah mencatatkan kutipan lebih $1.159 bilion di box office global. Filem ini menyambung peristiwa dari filem pertama, dengan Minions tinggal bersama seorang kanak-kanak berusia 12 tahun yang bakal menjadi penjahat terhebat di masa hadapan, Gru (Steven Carell). Kanak-kanak itu mengidolakan kumpulan penjahat super yang bergelar ‘Vicious 6’ dan merancangan untuk menyertai mereka. Namun, pekara terburuk berlaku dimana dia diculik, dan terpulang kepada Minions untuk menyelamatkannya.  Selain Carell dan Pierre Coffin, yang kembali sebagai suara Minions, pelakon tambahan lain menampilkan Taraji P. Henson sebagai Belle Bottom, Michelle Yeoh sebagai Master Chow, Jean-Claude Van Damme sebagai Jean Clawed, Lucy Lawless sebagai Nunchuck, Dolph Lundgren sebagai Svengeance, Danny Trejo sebagai Stronghold, Russell Brand sebagai Dr. Nefario, Julie Andrews sebagai Marlena, dan Alan Arkin sebagai Wild Knuckles.  Minions: The Rise of Gru akan ditayangkan di pawagam pada 1 Julai 2022.